Source: https://vocea-strazii.info/?cat=7
Timestamp: 2020-01-18 17:16:59+00:00

Document:
Intr-un oras in care de cateva luni se vorbeste numai si numai despre fotbal, boxul se vede pus la colt.
Valentin Anghel – Ursu este unul dintre oamenii care stiu sa castige dintr-o infrangere. Isi cunoaste lungul nasului si a reusit alaturi de fratele sau, George, sa faca din Calarasi un centru important pe harta boxului romanesc. Amandoi lucreaza pentru CSM Calarasi, club condus de catre Dumitru Chirila.
Vali, intr-un oras in care se vorbeste numai despre fotbal, mai are vreun copil curaj sa se apuce de box?
Valentin Anghel: Boxul, sau „Nobila Arta” , unul dintre cele mai vechi sporturi de contact si cu siguranta cel mai complex, e un sport care intotdeauna a atras, in primul rand prin spectaculozitate, apoi prin daruinta si dorinta de victorie a celor care urca in “careul magic”. Un sport al celor curajosi, un sport care formeaza caractere tot timpul va fi un sport in jurul caruia va fi interes. Este un sport cunoscut in orasul nostru, sport individual, cu o traditie in spate, un sport care a adus performante pentru Calarasi si bucurie pentru iubitorii sportului de pe malul Borcei. Performantele obtinute atat in trecut, cat si in ultimii ani, au facut ca boxul sa fie unul dintre sporturile iubite la Calarasi, motiv pentru care sunt multi copii care isi doresc sa practice acest sport si sa faca performanta in box. Sportul inseamna sanatate, iar orasul Calarasi, la momentul actual, are sport de performanta, iar performanta, indiferent de domeniu, este foarte greu de obtinut, motiv pentru care nu face decat sa ne bucure cand alte sporturi ale acestui oras obtin performante notabile.
Cum poate schimba boxul viata unui copil?
Boxul este sportul oamenilor care iubesc lupta dreapta, sportul oamenilor cu aspiratii inalte, sportul oamenilor curajosi si inteligenti, pentru ca niciodata curajul, fara a fi dublat de inteligenta, nu poate face dintr-un copil un mare campion. Boxul, sau „sahul cu pumni”, e sportul in care un copil, pe masura ce avanseaza, devine un barbat cu foarte mare incredere in fortele sale. Cu siguranta, toate aceste caracteristici fac din box un sport care poate schimba viata unui copil.
Care este sentimentul pe care il traieste un antrenor cand in sala apare un copil nou, dornic sa faca sport?
Sentimentul trait este unul de bucurie pentru ca munca unui antrenor nu ar exista fara copii dornici de a face sport si, in acelasi timp, de speranta, pentru ca iti doresti tot timpul ca fiecare copil care intra in sala sa aiba calitati pentru a ajunge un mare campion.
La fotbal, multi copii merg ca sa ajunga fotbalisti si sa se imbogateasca. Parinti ii privesc ca pe o solutie prin care pot scapa de saracie. La box de ce vin copiii?
Copiii, cand sunt dusi sa practice un sport, trebuie dusi, in primul rand, sa faca miscare pentru a avea tineri sanatosi, copilul trebuie educat si facut sa inteleaga ca sportul nu este o cale usoara de a te imbogati rapid, ci un mijloc prin care te formezi formezi ca om, un mijloc prin care copiii isi pot dezvolta multe calitati de care vor avea nevoie in viata, insa daca vor ajunge la mare performanta – Campionate Mondiale, Jocuri Olimpice – lucru care nu este usor, cu siguranta vor avea o viata frumoasa si vor castiga indeajuns de mult cat sa fie multumiti. Trebuie amintit faptul ca cel mai bine platit sportiv din lume si sportivul care a realizat cele mai mari venituri in sport, vorbim de toate sporturile, vine din box, Floyd Mayweather…
Cati copii sunt acum legitimate la sectia de box a CSM Calarasi si cati dintre ei sunt calaraseni?
Avem in jur de 45 de copii inscrisi, impartiti in grupe de incepatori, avansati si inalta performanta, insa selectia la noi e una continua si tot timpul incercam sa gasim copii cu calitati pentru a practica box. Din acesti 45 de copii, doar doi sunt din alte orase, in rest toti sportivi alaturi de care muncim sunt sportivi din Calarasi sau din judet.
Ce va lipseste acum pentru a avea o sectie de seniori?
Am avut o generatie de pugilisti extrem de buna, care, din pacate, s-au pierdut din cauza faptului ca nu am putut sa ii sustinem asa cum are nevoie un sportiv senior. Unul din motive a fost lipsa unei legislatii care sa permita dezvoltarea sportului la nivel de seniori, pentru ca maximul care se putea acorda conform legii sportului la acel moment era prea mic, in raport cu sacrificiile de care e nevoie pentru a face performanta la seniori. In acest moment avem sportivi, la nivel de juniori si tineret, de care daca o sa avem grija si o sa gasim resursele necesare sustinerii lor, cu siguranta o sa reusim sa aducem rezultate la nivel de seniori. Ca si concluzie, avem nevoie de o legislatie favorabila – care e pe cale sa devina – si de asigurarea sustinerii sportivilor asa cum o cere sportul de inalta performanta la nivel de seniori.
Cum se trezeste un antrenor dimineata, dupa ce noaptea a visat ca un elev de-al sau a ajuns campion mondial?
Se trezeste trist pentru ca a fost doar un vis, insa mai hotarat decat de obicei, pentru a transforma visul in realitate, lucru care il poti reusi cu sportivi de calitate, pe care ii ajuti sa inteleaga ca doar prin munca, pricepere si sacrificiu poti realiza acest lucru.
De cate ori ai avut un astfel de vis?
Cand ne-am apucat de antrenorat, am avut ca obiective finale doua lucruri : Campionate Mondiale si Jocuri Olimpice. Nu este un drum usor, este un drum in care avem multe obstacole de trecut, un drum pe care vom trai atat bucurii cat si dezamagiri. Insa este un vis in care noi credem, un vis pentru care muncim zi de zi si de care la un moment dat speram sa ne bucuram.
Ca antrenor, de cate ori ai plecat de la sala vanat la ochi dupa o lovitura primita de la un elev?
Niciodata pana acum si speram ca nici pe viitor.
Care este cel mai bun pugilist calarasean in acest moment?
Nu as putea sa il nominalizez pe cel mai bun, insa as dori sa va spun ca sunt sportivi care cu seriozitate, modestie si munca multa, pot ajunge departe in box. O sa va dau cateva nume de care o sa mai auziti: Dobre Tavi, Manea Marco Antonio, Cristea Jean, Apostu Ioan Sergiu, Pavel Ionut, Vasile Mario Mihai si as vrea sa ma opresc pentru moment aici.
Plangi mai des de ciuda sau de bucurie?
Am avut momente in care am fost extrem de dezamagit si in care am vrut sa renunt, dar nu am plans niciodata in astfel de momente, ci doar m-au ambitionat sa muncesc si mai mult pentru a reusi ceea ce imi propun, insa de bucurie am plans de mai multe ori, atat pentru momentele fericite din familie, cat si pentru realizarile sportivilor antrenati. Imi doresc ca sportivii din sala sa ma faca sa plang de cat mai multe ori, pentru ca vor fi doar lacrimi de bucurie.
Cand ai trait cel mai frumos moment de antrenor?
Fiecare victorie obtinuta ne aduce sentimente minunate. Au fost multe momente frumoase, momente pe care le datoram sportivilor nostri, pentru ca oricat de valoros ar fi un antrenor si oricat de multe ar sti, fara sa aiba sportivi seriosi si dornici de performanta nu va realiza nimic. Sunt multe momente frumoase in cariera mea, pentru ca si reusitele au fost destul de numeroase, dar as vrea sa amintesc doar doua: In anul 2012, la Valcea, am reusit sa obtinem 4 titluri de campion national la o singura competitie, iar bucuria traita atunci a fost fantastica si in 2016 atunci cand, in calitate de antrenor al lotului national de juniori, am reusit cu niste sportivi in care nu credea nimeni in afara de mine si de colegii alaturi de care i-am pregatit, fara nici un fel de sustinere financiara, am obtinut doua medalii si doua locuri V la Campionatul European de Juniori din Ungaria.
Dupa o infrangere cat timp ii trebuie unui pugilist sa isi revina?
Atat la victorie, cat mai ales la infrangere, antrenorul trebuie sa fie langa sportiv, iar sportivul trebuie educat astfel incat sa inteleaga ca in sport exista victorie si infrangere, invingator si invins. Daca stii ca ai facut totul pentru a obtine victoria, dar ea nu a venit, nu e un esec, e doar o infrangere de unde cu siguranta vei avea multe lucruri de invatat.
Aveti in Calarasi o sala moderna de antrenament. A crescut numarul sportivilor de cand aceasta a fost inaugurata?
Sala de Box „Ioan Damian” a CSM Calarasi este cu siguranta una dintre cele mai frumoase din tara, insa tot timpul e bine sa iti doresti mai mult, si noi dorim ca pe viitor sa mai aducem cateva imbunatatiri acestei sali. Numarul sportivilor a crescut de cand avem aceasta sala, iar bucuria e cu atat mai mare, cand vedem ca parinti vin si isi aduc copiii la box, fiind incantati de ceea ce gasesc, lucru care nu face decat sa ne bucure.
In sala voastra nu vin doar sportivi, ci si oameni simpli care isi doresc sa slabeasca. Ce metoda folositi si care au fost cele mai spectaculoase rezultate?
Nu exista nici o „reteta secreta”, sala de box e deschisa oricarei persoane care isi doreste sa faca miscare si sport, iar oamenii vin si descopera un sport complex, cu un mare consum de energie, care iti solicita toti muschi. „Magia” pe care o descopera in box ii face sa revina in sala, iar acest lucru ne demonstreaza inca odata ca boxul este un sport iubit.
Care este relatia care o aveti acum cu Dumitru Chirila, directorul CSM Calarasi?
Relatia noastra cu domnul director Dumitru Chirila este una foarte buna, la fel ca si relatia pe care o avem cu intregul colectiv de la CSM Calarasi. Toate aceste rezultate le poti realiza doar cu o echipa, iar noi am reusit sa cream o echipa formata din conducere, sportivi si antrenori, iar la aceste performante a contribuit fiecare dintre noi. Au mai existat si discutii, dar tot timpul ele au fost constructive, pentru ca atat domnul director, cat si noi, ne dorim acelasi lucru, performanta. E un om care stie enorm de multe lucruri despre sport si tot timpul a raspuns pozitiv nevoilor noastre si ale sportivilor din sectie, incercand sa gaseasca solutii pentru a ne atinge obiectivele.
V-ati simtit vreodata ignorati de autoritatile locale?
Daca avem una dintre cele mai frumoase sali de box din tara, o avem in primul rand pentru ca autoritatile locale au raspuns pozitiv cerintelor noastre si le multumim pentru acest lucru. In general, autoritatile locale au fost langa noi, dar au fost momente in care ne-am dorit mai mult decat ni s-a oferit, momente in care poate ca am fi avut o mai mare nevoie de ajutor din partea dumnealor, dar de cele mai multe ori au raspuns pozitiv la cerintele noastre, iar noi intelegem ca nimanui nu ii este usor si ca sunt multe lucruri de realizat in Calarasi, insa boxul e unul dintre sporturile care face sa se vorbeasca frumos si cu admiratie de orasul Calarasi si avem nevoie sa stim ca autoritatile locale si oamenii cu putere de decizie in sportul calarasean sunt aproape de noi.
Cum reactioneaza parintele unui copil cand fiul sau vine de la un turneu cu ochii vineti?
Fiecare sport are parti placute si mai putin placute, parintii de obicei ajung sa inteleaga ceea ce implica boxul, dupa ce vad cateva antrenamente isi dau seama de calitatile pe care boxul le dezvolta la un copil, iar senzatia deloc placuta cand vede acest lucru, e anulata imediat de entuziasmul cu care copilul povesteste lucrurile bune pe care le-a facut el in meci, de sentimentul de bucurie din momentul in care a fost declarat invingator, iar acest lucru ii face sa treaca mai usor peste. Noi ca antrenori incercam sa imprimam un stil care sa ne aduca cat mai rar in asemenea situatii.
Aveti o relatie buna cu Leonard Doroftei. V-ati gandit sa-l chemati mai des la Calarasi, pentru a creste emulatia in jurul boxului?
Leonard Doroftei e un model pentru multi copii care fac pasul spre performanta in box si unul dintre prietenii nostri. A fost de mai multe ori la Calarasi si tot timpul a plecat impresionat de ceea ce a gasit aici, aproape la fiecare competitie organizata la Calarasi, Leonard Doroftei a raspuns pozitiv, iar in 2012 alaturi de el, am facut in Sala Polivalenta si o campanie numita „Nu Fi Violent, Fii Inteligent”, motiv pentru care ii multumim. Cu siguranta si pe viitor Leonard Doroftei, a veni cu aceeasi placere la Calarasi de cate ori va fi invitat.
In box, cat se lupta cu capul si cat cu pumnii?
Cand am intrat in sala de box, primul meu antrenor, Grigore Niculae, un om extraordinar. de la care am invatat enorm de multe lucruri si care astazi din pacate nu mai este printre noi, mi-a spus urmatoarea fraza: „Boxul se face mai intai cu capul, apoi cu picioarele si abia la urma cu pumnii…”.
Cea mai gravă problemă în urma declanşării grevei generale va fi întâmplinată în asigurarea personalului la 30 la sută din capacitate în taberele şcolare, acolo unde personalul este deja insuficient. „Nu ştiu cum vor asigura cei 30 la sută din personal în tabere, nici nu vreau să mă gândesc. Mai ales că acum în perioada asta sunt foarte multe tabere, Aici este grav, un subiect delicat, toţi avem copii, e trist, dar nu avem ce face. Pentru că oamenii sunt foarte porniţi. Hai că la sportivi poate e altă problemă, acolo sunt adulţi, dar aici e vorba de copii”. a declarat Andy Nagy, preşedintele sindicatului naţional Sport şi Tineret, pentru News.ro.
„Astăzi am avut o întâlnire, pentru că am fost chemaţi la MTS, unde ne-am prezentat ca să vorbim cu secretarul general şi secretarul general adjunct. Dar nu au găsit pentru noi, în niciun fel. Eu cred că doar au vrut să puncteze întâlnire, pentru că altfel măcar promiteau ceva. Ne-au propus doar să venim mâine la negocierea contractului colectiv de muncă, pentru că am avut dar a expirat pe 7 iulie. Vom merge. M-am consultat cu colegii şi nici nu acceptă o schimbare a programului, sunt decişi să intre în grevă generală începând de mâine dimineaţă, până la soluţionarea problemelor.”
Nagy a mai spus că personalul din MTS nu va intra în grevă. „Personalul din MTS nu intră în grevă, deşi eu cu ei am început acest sindicat. Dar eu au alte salarii, alte poziţii şi sunt şi presiuni. Pentru că au fost liste făcute cu semnături din cluburi sau DJTS-uri şi acum oamenii spun că nu mai vin pentru că au fost făcute presiuni de către directorii lor”.
Potrivit comunicatului transmis de Nagy, la invitaţia Secretarului General al Ministerului Tineretului şi Sportului, Ion Cristinel Rujan a avut loc o întâlnire a reprezentanţilor grupului de lucru permanent nominalizaţi prin Ordinul Ministrului Tineretului şi Sportului nr. 541/20.07.2018 . „Din partea ministerului delegaţia a fost condusă de Secretarul General dl. Ion Cristinel RUJAN şi a fost compusă din: Secretar General adj. Dna Madalina Minciunescu, Consilier al ministrului tineretului si sportului Dl.Alex Ciuca, Consilier resurse umane Dna elena Iarca, Director directia juridica Dnul Dacian Stan. Din partea Sindicatului Naţional Sport şi Tineret au participat: liderul Dnul Sandu Pop, Dl.Ionica Liviu si Dl.Andy Nagy. Alături de reprezentanţii sindicatului nostru au participat preşedintele Blocului Naţional Sindical Dl. Dumitru Costin şi secretarul general Dl. Horaţiu Raicu”.
„1. La subiectul SALARIZARE, reprezentanţii ministerului ne-au comunicat că au făcut o centralizare a salariilor în plată la nivel central şi teritorial. Au constatat că pe lângă lucrurile revendicate de noi au identificat şi inechităţi salariale. Pe cale de consecinţă au solicitat Curţii de Conturi a României efectuarea unui audit privind salarizarea din aparatul central MTS si unitatile subordonate. La reproşurile făcute de preşedintele BNS privitoare la faptul că în cursul săptămânii trecute s-a aprobat în Guvernul României un Memorandum cu tema “Analiza de impact asupra transferului de competenţe de la nivel central la nivel local în domeniul tineretului şi sportului” fără ca S.N.S.T să fi fost consultat şi implicat în acest demers. Am primit promisiunea că de acum încolo, la elaborarea proiectului de lege care va consfinţi transferul de la MTS la autorităţile locale a structurilor de tineret şi sport, vor implica organizaţia noastră. Dacă mai adăugăm şi răspunsul dat de Dna. Secretar General adj,care nu a putut preciza un termen până la care Curtea de Conturi a României va finaliza auditul, concluzia care se desprinde este următoarea: FOLOSIREA CURŢII DE CONTURI ÎN ACEST DEMERS ÎI SCUTEŞTE DE RĂSPUNDEREA POLITICĂ ÎN A REZOLVA PROBLEMA SALARIZĂRII PÂNĂ LA SFÂRŞITUL ACESTUI AN, CEL PUŢIN. Faptul că la rectificarea bugetară ce urmează a fi făcută peste câteva zile nu există nici o soluţie legislativă şi nici resursă financiară alocată suplimentar ne îndreptăţesc ca în numele SNST să declanşăm la nivel naţional o amplă acţiune care să vizeze demersuri în instanţele de judecată pentru toţi membrii SNST care au de revendicat drepturi salariale.
august 07, 2018 | 0 Comments
Clubul Sportiv Yzo Gym in colaborare cu Cycling Team Calarasi organizeaza anul acesta a IV-a editie a competitiei de ciclism dedicata copiilor „Prima Bicicleta”.
Ce este concursul „Prima bicicleta” ?
Concursul „Prima Bicicleta” este singurul eveniment sportiv de acest tip din Calarasi dedicat copiilor cu varste de pana la 14 ani fiind organizat de Clubul Sportiv Yzo Gym in colaborare cu Cyling Team Calarasi.
Concursul de ciclism va lua startul pe Plaja Mare, de pe malul bratului Borcea, vis-a-vis de Parcul Central Calarasi.
Trecerea cu ferry-boat-ul va fi asigurata gratuit pentru toti participantii.
Te poti inscrie folosind site-ul de mai jos sau accesand pagina de facebook a Clubului Sportiv Yzo Gym fara a plati o taxa de participare:
https://register.42km.ro/events/view?hash=ebfed2fbf504989a1c77d8a1900cf7c8e6304b8a#.WvAK_PqEn5g.facebook
Traseul este destinat copiilor cu varsta sub 14 ani avand o lungime de 4 km. In functie de fiecare categorie, se vor parcurge mai multe ture. Traseul va fi definitivat, curatat si marcat cu banda reflectorizanta, cu o zi inaintea evenimentului.
Asistenta medicala este oferita de asistenti medicali voluntari si asistenti medicali de la SERVICIUL JUDETEAN DE AMBULANTA CALARASI.
Asistenta privind buna desfasurare a intregului eveniment va fi sprijinita de Inspectoratul de Jandarmi Calarasi si voluntari ai C.S. Yzo Gym Calarasi si Cycling Team Calarasi.
La finalul concursului se va organiza o tombola pentru micii ciclisti iar castigatorul tombolei va primi o bicicleta MTB!
Fiecare participant va primi cate o medalie de finisher si tricou la sfarsitul cursei iar castigatorii vor fi premiati pentru fiecare categorie in parte.
Acest eveniment este sprijit in totalitate din fondurile proprii ale ONG-ului C.S. YZO-GYM si alte sponsorizari, nefiind implicate cu sprijin financiar institutii publice sau partide politice.
Va asteptam cu drag sambata, 26 mai, la concursul de ciclism pentru copii – PRIMA BICICLETA!
mai 16, 2018 | 2 Comments
Prima competitie oficiala din acest an, Cupa Romaniei Cadeti 2018, aduce si primele rezultate notabile pentru boxul de la CSM Calarasi. Aur, Argint si doua medalii de Bronz pentru sportivii calaraseni.
La competitia desfasurata in perioada 13-18.04.2018 la Brezoi, CSM Calarasi a fost reprezentat de 5 sportivi, 4 dintre ei urcand pe podiumul de premiere si obtinand medalii la prima lor competitie oficiala din 2018.
🥇Vasile Mario (59 kg) – Locul I
🥈Pavel Ionut (36kg) – Locul II
🥉Gogolos Nicolae (43kg) – Locul III
🥉Bourosu Damian (44,5kg) – Locul III
Pentru Vasile Mario va urma o perioada de pregatire in vederea participarii la Campionatul European de Cadeti unde avem incredere ca va reprezenta cu succes CSM Calarasi, chiar daca va fi prima lui competitie internationala.
Cu siguranta e doar inceputul acestor copii in drumul lor spre marea performanta!
aprilie 19, 2018 | 0 Comments
Cu siguranta cea mai comuna rezolutie pe care ne-o setam la inceput de an este sa facem mai multa miscare, sa ne imbunatatim stilul de viata si implicit starea generala de sanatate. Ne dorim sa aratam mai bine, iar in acelasi timp sa ne simtim extraordinar. Astfel ne propunem sa capatam un tonus fizic de invidiat, in echilibru cu tonusul psihic.
Unele persoane isi doresc sa slabeasca, iar altele au nevoie doar sa-si tonifieze corpul si sa-si defineasca musculatura. Nu in ultimul rand, multi dintre noi aspira la cresterea masei musculare si a fortei. Indiferent de obiectivele pe care ti le-ai propus in 2018, aparatele de fitness pentru acasa te vor ajuta sa obtii rezultatele mult dorite in cel mai rapid, practic si eficient mod! Iata cum:
1. Fa jogging chiar in mijlocul casei tale, cu ajutorul unei benzi de alergare
Electrica sau magnetica, banda de alergare este unul din aparatele de fitness ideale pentru acasa. Nu mai astepta pana la primavara, sa treaca frigul, pentru a iesi la alergat in parc. Apuca-te chiar acum de slabit! O banda de alergare iti ofera posibilitatea unui antrenament cardio rapid si eficient in orice zi, la orice ora. In plus, procesul alergarii va fi mult mai facil, deoarece nu te vei mai confrunta cu rezistenta vantului, ca atunci cand alergi in aer liber.
Cu cat vei alerga mai intens si mai des, cu atat vei arde mai multe calorii si vei scapa de kilogramele in plus mai usor! Banda de alergare este printre cele mai practice aparate de fitness in acest sens, oferindu-ti posibilitatea sa optezi pentru exercitii pe plan inclinat sau drept, in functie de rezistenta ta. Astfel iti poti seta nivelul de intensitate al exercitiilor, iar cu ajutorul calculatorului de care dispune un astfel de aparat iti vei monitoriza eficient antrenamentul: pentru a slabi si a-ti tonifia corpul (fesele si picioarele) sau pentru a te mentine in forma si a-ti creste rezistenta la efort.
De asemenea, banda de alergare se numara printre aparatele de fitness care contribuie inclusiv la imbunatatirea sistemului cardiovascular si eliminarea stresului. Poti alege o banda special conceputa pentru a fi folosita acasa, cu design pliabil, care nu necesita mult spatiu de utilizare si depozitare.
2. Simuleaza urcatul scarilor pedaland o bicicleta eliptica! Antreneaza-ti inclusiv bratele.
Urcatul scarilor este un exercitiu extrem de benefic in arderea caloriilor, pentru a-ti tonifia picioarele si a capata un suflu mai bun. Bicicletele eliptice sunt aparate de fitness stationare care simuleaza foarte bine urcatul scarilor, datorita pedalelor spatioase si antiderapante ce iti protejeaza articulatiile si talpa piciorului. Mai mult, manerele mobile iti vor pune in miscare inclusiv bratele, pentru un antrenament complex.
Un aparat de fitness precum o bicicleta eliptica este util si accesibil oricui, indiferent de conditia fizica. Cu ajutorul acestuia poti arde pana la 800 de calorii intr-o ora, in functie de nivelul setat. Totodata, pedaland iti vei intari sistemul imunitar, vei reduce riscul bolilor metabolice si iti vei imbunatati sanatatea sistemului cardiovascular.
3. Foloseste aparate de fitness multifunctionale pentru cresterea masei musculare si a fortei
Compacte, nu foarte voluminoase si usor de instalat in orice incapere mai spatioasa, astfel de aparate iti ofera un antrenament complet chiar la tine acasa. Acestea sunt o solutie deosebit de avantajoasa in cazul persoanelor care vor sa isi lucreze tot corpul pentru a creste in masa musculara, fara a merge la sala de sport.
Asadar, cu ajutorul aparatelor de fitness pentru acasa te poti antrena confortabil, rapid si eficient, economisind bani, timp si energie. Atentie, insa! Pentru a obtine rezultate vizibile si durabile trebuie sa te antrenezi constant si sa respecti un regim alimentar sanatos, bogat in fibre si proteine.
ianuarie 26, 2018 | 0 Comments
Schioarea suedeză Kajsa Kling a anunţat că nu va participa la competiţii în următoarea perioadă, deoarece suferă de depresie. Sportiva de 28 de ani a primit şi sprijinul federaţiei suedeze pentru a-şi rezolva problemele de sănătate.
„Nu sunt bine deloc şi am nevoie să mă îndepărtez de stresul din competiţie. Vreau doar să mă concentrez asupra mea şi să merg înainte”, a declarat Kling, conform L’Equipe.
„Depresia este o boală cu numeroase simptome. Ea poate duce la probleme de concentrare şi astfel nu se poate practica schiul în competiţie”, a declarat medicul naţionalei Suediei, Per Liljeholm.
Dacă va reveni în competiţii pentru Jocurile Olimpice de la Pyeongchang Olympics, care încep la 9 februarie 2018, Kling va participa pentru a treia oară la Olimpiada de iarnă.
noiembrie 08, 2017 | 0 Comments
Ediţia 2018 a Turului ciclist al Italiei va începe în Israel, a anunţat ministrul israelian al Sporturilor, Miri Regev.
A devent o obişnuinţă ca marile tururi europene să aibă startul în alte ţări. Însă va fi prima dată când o competiţie ciclistă europeană va începe în afara continentului.
„Suntem mândri de a găzdui în Israel toate competiţiile internaţionale, începând cu Il Giro, care reuneşte cei mai buni rutieri din lume”, a declarat Regev, potrivit AFP.
Mesajul Turului Italiei 2018 va fi „coexistenţă şi pace” şi competiţia se va încheia în mod excepţional la Vatican şi nu la Milano ca de obicei.
Alte detalii vor fi oferite săptămâna viitoare, când este programată o întâlnire a miniştirilor care răspund de sport în Italia şi Israel.
Potrivit unor informaţii publicate cu câteva luni în urmă, neconfirmate încă, proiectul ar cuprinde un start al Il Giro la Ierusalim, la 5 mai 2018, cu un contratimp, şi două etape pe pământ israelian, cu sosire la Tel Aviv.
Cu prima ediţie în 1909, Il Giro este una dintre cele trei mai competiţii clicliste din lume, alături de Turul Franţei şi Turul Spaniei. Turul Italiei a pornit în 1965 din San Marino, apoi de la Atena în 1996, Nisa în 1998, Groningen în 2002, Seraing (Belgia) în 2006, Amsterdam în 2010, Herning (Danemarca) în 2012, Belfast în 2014 şi Apeldoorn (Olanda) în 2016.
septembrie 14, 2017 | 0 Comments

References: CSM 
 CSM 
 CSM 
 CSM 
 CSM 
 CSM 
 CSM 
 CSM